CELEX: 22021D0312
Language: mt
Date: 2018-09-21 00:00:00
Title: Deċiżjoni tal-Kumitat Konġunt taż-ŻEE Nru 198/2018 tal-21 ta’ Settembru 2018 li temenda l-Anness XXI (Statistika) tal-Ftehim dwar iż-ŻEE [2021/312]

4.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 75/36
               
            
         DEĊIŻJONI TAL-KUMITAT KONĠUNT TAŻ-ŻEE Nru 198/2018
         tal-21 ta’ Settembru 2018
         li temenda l-Anness XXI (Statistika) tal-Ftehim dwar iż-ŻEE [2021/312]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2016/2119 tat-2 ta’ Diċembru 2016 li jemenda r-Regolament (KE) Nru 471/2009 tal-Parlament Ewropew u tal-Kunsill u r-Regolament tal-Kummissjoni (UE) Nru 113/2010 fir-rigward tal-adattament tal-lista tal-proċeduri doganali u tad-definizzjoni tad-data (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolamenti tal-Kummissjoni (KE) Nru 2020/2001 (2), (KE) Nru 1779/2002 (3), (KE) Nru 2081/2003 (4) u (KE) Nru 750/2005 (5), li huma inkorporati fil-Ftehim ŻEE, ma għadhomx validi u konsegwentement għandhom jitħassru skont il-Ftehim dwar iż-ŻEE.
                  
               
                     (3)
                  
                  
                     Jenħtieġ għalhekk, li l-Anness XXI tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XXI tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Il-punt 8 (ir-Regolament (KE) Nru 471/2009 tal-Parlament Ewropew u tal-Kunsill) għandu jiġi emendat kif ġej:
                        
                                    (a)
                                 
                                 
                                    jiżdied l-inċiż li ġej:
                                    
                                                “—
                                             
                                             
                                                
                                                   32016 R 2119: Ir-Regolament tal-Kummissjoni (UE) 2016/2119 tat-2 ta’ Diċembru 2016 (ĠU L 329, 3.12.2016, p. 66).”
                                             
                                          
                              
                                    (b)
                                 
                                 
                                    it-test tal-adattament (b) jinbidel b’dan li ġej:
                                    ‘Għall-Istati tal-EFTA, ir-referenzi kollha għall-iskema doganali ta’ Żdoganar Ċentralizzat u dispożizzjonijiet relatati ma għandhomx ikunu rilevanti.’.
                                 
                              
                  
                        2.
                     
                     
                        Il-punt 8ab (ir-Regolament tal-Kummissjoni (UE) Nru 113/2010) għandu jiġi emendat kif ġej:
                        
                                    (a)
                                 
                                 
                                    jiżdied dan li ġej:
                                    “, kif emendata bi:
                                    
                                                —
                                             
                                             
                                                
                                                   32016 R 2119: Ir-Regolament tal-Kummissjoni (UE) 2016/2119 tat-2 ta’ Diċembru 2016 (ĠU L 329, 3.12.2016, p. 66).”;
                                             
                                          
                              
                                    (b)
                                 
                                 
                                    it-test dwar l-adattament (c) jinbidel b’dan li ġej:
                                    ‘Ir-referenzi għas-sistema ta’ Identifikazzjoni tar-Reġistrazzjoni tal-Operatur Ekonomiku mhumiex applikabbli għall-Istati tal-EFTA.’.
                                 
                              
                  
                        3.
                     
                     
                        Jitħassru l-punti minn 9 (ir-Regolament tal-Kummissjoni (KE) Nru 2020/2001) sa 9c (ir-Regolament tal-Kummissjoni (KE) Nru 750/2005).
                     
                  
         
            Artikolu 2
            It-test tar-Regolament (UE) Nru 2016/2119 bil-lingwa Iżlandiża u dik Norveġiża, li għandu jiġi ppubblikat fis-Suppliment taż-ŻEE ma’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni tidħol fis-seħħ fit-22 ta’ Settembru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-21 ta’ Settembru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 329, 3.12.2016, p. 66.
         
            (2)  ĠU L 273, 16.10.2001, p. 6.
         
            (3)  ĠU L 269, 5.10.2002, p. 6.
         
            (4)  ĠU L 313, 28.11.2003, p. 11.
         
            (5)  ĠU L 126, 19.5.2005, p. 12.
         
            (*1)  Ma huwa indikat l-ebda rekwiżit kostituzzjonali.